
EK AL LA LABORO! 


Jen ni antaü la 52a HEF-kongreso: unuafoje hispana E-kongreso okazos en 
Merido. Tiu urbo, turisme vizitinda, estas pli ol interesa historie kaj arte. La 
kongresprogramo loge invitas al la partopreno, kaj garantías amuzon kaj distron. 
Ekster tiuj memevidentaj kialoj, ni, hispana] esperantistoj, havas kromajn 
motivojn por nepre partopreni en la Merida kongreso, nome, la Valencian UK- 
on por 1993. Kune kun la valencia] responsulo], ni devas fínpretigi interesan 
programon por la Universala kongreso, kies generala] linio] ]am skiziĝis en la 
Madrida kunveno de la pasinta 29a de februaro. Nenion ni lasu al improvizo. 

En la kongreso de Merido, tiel proksime de Portugalio kaj supozeble kun 
bona partopreno de portugala] samideano], ni devus fari nian eblon por starigi 
firmajn kaj definitivajn rilatojn kun portugalo] en komunaj laborprogramoj 
esperantista]. Mi jam lanĉas la sugestojn pri portugalaj-hispanaj programo] en la 
UK-93, pri Universitata Somerkurso en Santiago ka] pri arango de Iberia 
Kongreso okazonta en Lisbono ne pli malfrue ol 1994. 

Se mia voCo havus ian influon, mi ne prokrastus alvokon al nia] samideano], 
por ke ili, ni, ne lasu la tutan arangon de la Somerkurso okazonta en 1993 en 
la Universitato de Santiago sub la nura zorgo ka] penado de la Prezidanto 
Alonso. Ĉiuj ni devas iamaniere kontribui en la tasko de tiu brila projekto jam 
proksima al sia realigo. Kaj la kongreso de Merido estas oportuna loko por 
esprimi nian helpon ka] kunlaboremon. 

Gravas ankaü, ke nia] membro] decidigu pli fervore kunlabori kun la 
Patronaro de "Fundación Esperanto" en la interesa agadprogramo, kiun gi jam 
prezentis en nia revuo ka] plu klarigos en la kongreso de Merido: la grava] celo] 
de "Fundación Esperanto" ne povas esti ignorataj de nia anaro. 

Mi ja povus ankoraü indiki mil kaj unu pliajn motivojn por instigi vin 
partopreni en la Merida kongreso. Granda tasko alendas nin: Ek al la laboro! 

La Redakcio 


hispana íKpngnso 
át 

^Esperanto 



La provizora programo 
publikigita en la numero 304 de 
Boletín (januaro-februaro ĉijara) iĝis 
deñnitiva, krom tri pliaj eroj kiuj 
ankoraü ne estas certigitaj. 

En la kongieslibro aperos indiko 
de la horoj por ĉiuj programeroj. 

La kongresejo estos CASA DE 
LA CULTURA, calle Moreno de 
Vargas, Mérida. 

La akcq)to al la kongresanoj 
okazos en la mateno de la ĵaŭdo, 
30an de aprilo. 



ĜENERALA KUNVENO DE HEF POR LA JARO 1992 
OFIOALA ALVOKO 


Obeante niajn statutojn, la estrato de HEF alvokas ĉiujn anojn al la 
Ĝenerala Kunveno por la jaro 1992. 


Dato kaj boro: En sabato , 2an de majo, je la kvara posttagmeze. 

Ejo: La kongresejo, CASA DE LA CULTURA, calle Moreno de 

Vargas, Mérida, 

Temaro: Prezento, lego kaj, se ende, aprobo de la protokolo de la 

antaüa ĝenerala Kunveno, HEF-kontoj, kontoj de libroservo, 
raportto de la estrato. Demandoj, petoj, proponoj. 


En Madrido, la 29an de februaro 1992, 


La Sekretario, Manuel López Hernández 
ií La Prezidanto, Antonio Alonso Núñez 







Seviljo.- Gesamideanoj Ana Mañero 
luy Miguel Fernández en Televido. 

Invititaj de Televidkanalo "Tele- 
Sur" (Aütonomia Andaluza Televido) 
M. Fernández kaj Ana Mañero 

prezentigis tra tiu televizio en speciala 
programo pri Esperanto la 4an de 
pasinta Februaro. 

En tute malstreca etoso niaj 
kolegoj respondis al la demando) de la 
programgvidanto pri la alllogo de la 
lingvo, aktivado de la esperantistoj, 
atingoj dum unu jarcento de ekzistado 
de E., beletro kaj diversa) alia) 
aspektoj kaj aspiro) aktualaj kaj 
estontaj pri nia Movado. 

La programgvidanto montris al la 
publiko du el la verkoj de Miguel 
Hernández kaj García Lorca tradukitaj 
de Miguel Fernández, kaj demandis 
pri la tradukproblemoj de tekstoj tiel 
malfacilaj. Belaj poemoj estis 
deklamataj de Ana kaj Miguel. 

Aperis ankau intervjuoj al juna) 
geesperantistoj kunvenintaj en 
Almonáster (Huelva), kies respondo) 
estis tre satataj de la publiko. 


spontane ŝprucis la demando, ĉu eblus 
aüdi andaluzan kanzonon kantatan en 
Esperanto? Kompreneble, Miguel ne 
bezonis plian peton aü inciton, kaj 
kantis kaj kantis en nia dolca lingvo 
profunde impresante la aüdovidajn 
spektantojn, kiuj ne volis vekigi el tiu 
agrabla kvazaŭ-sonĝo, car ne ĉiutage 
oni povas aüdi andaluzajn kanzonojn 
en Esperanto. 

Ana kaj Miguel, kiuj ne unuafoje 
jam elmontris sian talenton kaj stilon 
deklamante poemojn aü kantante 
kanzonojn en E-o, denove sukcesis, 
ĉi-foje tra la populara televido. 

La Redakcio de "Boletín" tutkore 
gratulas niajn ŝatatajn artistojn. 

Ni atentigas niajn legantojn, ke 
se oni ricevas la konceman 
subvención de la aütoritatoj, niaj 
samideanoj Ana kaj Miguel prezentos 
muzikan-poezian programeron en la 
venonta 52 HEF-kongreso en Merido 
kune kun la koruso "Verda Stelo" kaj 
sub la taktobastono de ĝia direktoro 
Petro Vilarroig. 

Nova Katalogo de la Libro-Servo de 
HEF. 

Nia Libro-Servo jam preparas 
Novan Katalogon alfabete ordigitan 


En alia momento de la interesa 
programo aŭdiĝis fonaj sonoj 
melankoliaj de gitaro, kaj tute 

laŭ temoj, kiu prezentos librojn kaj 
esperaataĵojn mendeblajn al tiu servo 
de la Federado. 

La kutimaj klientoj de Libro- 
Servo ricevos la Katalogon tuj post 
ĝia pretigo. La legantoj de "Boletín" 
dezirantaj ĝin riveci povas mendi al 
jena adreso: Libro-Servo de H.E.F.; 
Apartado 1 19. 47080- VALLADOLID. 


Interesa Ekskurso al Hungario. 

Post la Universala Kongreso en 
\^eno, H.E.A. organizas oktagan 
ekslcurson per aütobuso rekte de Vieno 

A 

al Bratislavo (Cekoslovakio) kaj al la 
plej ĉarmaj regionoj kaj tipaj urboj de 
Hungario; Budapesto, Gyor, Szeged, 
Kószeg, Szombathely k.a. 
Kuracbanado, vingustumado, naĝado 
ktp. Tranoktado en hoteloj kun trifoja 
mangado kaj reveturo al Vieno. Prezo 
Ĉ. SSOguldenoj. Aliĝdato 1992-03-15. 
Infonnoj; H.E.A. 1368-Budapest. Pf. 
193. Hungario. 


Denove "Internada Sem^jno" en 
Montpellier. 

La Kultura Esperanto-Centro de 
tiu urbo anoncas, ke ĝi denove 
organizos dum la venonta somero 
"Intemacian Semajnon", okazonta ce 
mediteranea marbordo, en havenurbo 
Séte, 30 km. okcidente de 
Montpellier, en bela parko apud la 
maro, de la 12a gis la 19a de 
Septembro 1992. 


Ni proponas al vi lemi aü 
perfektigi vian scipovon pri 
Esperanto. Vi ja trovos vere 
intemacian etoson. Ankaü. . .banadon, 
ekskursojn, vesperkunvenojn kaj 
bonan manĝon. 

Tre modesta restadkosto. Ebleco 
tendumi. Infonnoj: Centre Culturel 
Esperanto. 5, Rué Docteur Roux. 
3400-Montpellier. Frunció. 


SENPAGE! 

30 gejunuloj povos tranokti 
tute senpage en Merido 
dum la venonta Hispana 
Kongreso de Esperanto. 

Ĉiu interesito tuj kontaktu 
S-ron Cabezas (tel: 924 - 
37 20 51), kaj informu tin 
prf sia dezlro partopreni la 
kongreson, kaj ĝui la ofer- 
ten. 


Aútobuslinio kaj Kampadejo. 

La OKK de Merido anoncas la 
eblecon uzi Union de aütobusoj de 
Madrido al Merido (ĉiutage krom 
sabate). La entrepreno sitúas en la 
placo Conde de Casal de Madrido. 

Oni ankaü sciigas pri la ekzisto 
de kampadejo je du kilometroj de 
Merido, kie oni povos tendumi. 


6 


Livero de la premio "KLARA 
SILBERNIK” 1992.- 

Kadre de la S2-a Hispana 
Kongreso de Esperanto, okazonta en 
Merido, de la 30-a de Aprilo gis la 3- 
a de Majo 1992, la nunjara premio 
"Klara Silbemik" estos liverata al s- 
ino Maña Paz Roces, edzino de la 
plurfaceta Esperanto-aktivulo el Gijón, 
s-ano Santiago Muías Gallego, 
entuziasma partoprenanto en ĉiuj niaj 
kongresoj. 

Dua esperantista rendevuo.- 

Ĝi okazos en la kataluna urbo 
Vila-rodona (Tarragona), la 7-an de 
Junio nunjara. Kadre de tiu evento 
estos inaügurata strato kun la nomo 
ESPERANTO. Pliajn informojn petu al 
la KAE-prezidanto s-ro José M“ 
Galofré Domingo ;C/Canonge Joncar, 
122.D. 08208-SABADELL. 

Pri la divenludo de "BOLETIN" 

Lad iniciato de nia kunlaboranto 
S-ro Bemard Golden, ni prezentis tiun 
divenludon en la numero 303 de nia 
revuo. 

Partoprenis 12 konkursantoj, el 
kiuj dek kun eraroj en la respondoj. 
Nur du el ili plene trafis; s-anoj 
Nicolás Muñiz Alonso, de Avilés, kaj 
Juan Antonio Giménez Garcia, de 
Valencio. 

Oni lotumis la premion Ínter 
ambaü kaj la sorto favoris al s-ro Juan 




Antonio Giménez, kiun "Fundación 
Esperanto" oportuno sendos la 
premion: la libron DON KIĤOTO, de 
Cervantes . 

Nian gratulen al s-anoj Giménez 
kaj Muñiz, kaj nian dankon al ĉiuj 
partoprenantoj. DankonI 


Tristiga Nekrologo. 

S-ano Eusebi Artigas i Buxeda 
forpasis 94-jara en Sabadell. 

Li konatiĝis kun Esperanto en la 
jaro 1905a. En la jaro 1912a li 
ekloĝis en Sabadell, kie li ekrilatis 
kun la loka esperanta agado. En la 
jaro 1914a li fariĝis aktiva membro de 
la loka Grupo, en kiu li baldad 
instruís la lingvon kaj estis elektita 
Prezidanto. Li redaktis dum multaj 
jaroj la gazeton "La Semisto". 

Post la unua mondmilito, li 
prizorgis la venigon de grupo de 
adstraj infanoj, kiujn tuj adoptis lokaj 
familioj. 

Li partoprenis multajn 
Esperantajn Kongresojn naciajn kaj en 
la j. 1936a la Intemacian en Vieno. 

Esperanto perdis ekzemplodonan 
samideanon, kaj ni esprimas al liaj 
familianoj nian sinceran kondolencon. 

La Redakcio. 

LIBROSERVO 

DE 

HEF 

ofertas al la hispanaj esperantistoj 
abundon da libroj, diskoj, kasedoj, 
vidbendoj, glumarkoj, ktp. 
Petu senpagan ekzempleron de ĝia 
Katalogo. 

★ HEF: BONAJ SERVOJ ★ 


J^otoĵz 


Kunveno en Madrído 


La 29an de februaro kunvenis en 
Madrida Esperanto Liceo la LKK de la 
Universala Kongreso en Valencio kune 
kun pluraj esperantistoj de la tuta 
lando, ĉefe por trakti la preparon de tiu 
grava evento. 

La vesperon oni profitis por 
studado de aliaj temoj, kaj por vizito al 
la nov-aspekta Centra Oficejo de HEF 

Esperanto 

en ĉiu publika biblioteko 
danke al Don Quijote 


LA KAMPANJO 

FUNDACIÓN ESPERANTO alfrontas 
novan deilon kaj organizas kampanjon por ke, 
en ĉiu publika biblioteko de Hispanio, ekzistu 
almenaü unu ekzemplero de la majstra verko 
Don Kihoto, en Esperanto. 

DAŬRO DE LA KAMPANJO 


Ĉ3U POYAS KUNLABCm 

Ĉiu e^eranta grupo, aü eS unuopa 
eaperantisto, povas kunlabori jen per akiro de 
unu ekzemplero por la publika bibi ioteko de sia 
urbo aO vila|o, jen per laüvola donaco tiucele. 

ANKAÜ FUNDACIÓN ESPERANTO 
KONTRIBUOS 


Ĉi kampanjo daüros gis la fino de 
novembrode 1992, Posttiu dato, FUNDACIÓN 
ESPERANTO detale informes pri la donaco la 
Ministerionpri Kulturo kaj la landan gazetaron, 
kaj en la 15-a de decembro (Zamenhof-tago) 
transdonos la kompletan donacon al la elektitaj 
bibliotekoj, pere de la kunlaborantaj grupoj kaj 
asocioj. 


Unu ekzemplero de Don Kihoto kostas 
nun 4.000 ptojn, sed FUNDACIÓN 
ESPERANTO ^eciale kunlaboros en la 
kampanjo subvenciante per 1.000 ptoj éiun 
donacotan volumen. 

Informu pri via deziro kunlabori al; 
Fundación Esperanto/ San Vicente Paul 1, 1® 
/ 50001 Zaragoza. 


KAJ LA MONO... AL LA MOYADOl 

FUNDACIÓN ESPERANTO destinos la enspezitan monsumon 
por stabiligo kaj kresko de la hispana Esperanto-movado. 
Telefonnumerokun aütomata respondilo por rapidakontakto: 942-26-00-58. 

ENSPEZOJ KAJ ELSPEZOJ DE LIBROSERVO 


ENSPEZOJ 

Antaŭa saldo 

Vendado de libro] 

Interezoj el la konto ĉe Poŝta kaso 

Diversa] abono] por 1992 

Jar-enspezo] 


1.339.770 
. ... 187 
. . . 3.500 


52.742 


1.343.457 


ENTUTE 


1.396.199 


ELSPEZOJ 


Aĉetado de libro] 

Ofice]a ilaro 

Poŝto (poŝtmarko], O.I.C) 
Transportado de libro] . . 

Banka] elspezo] 

Diversa] abono] por 1992 
Por la HEF-Bulteno .... 
Jar-elspezo] .... 
Saldo al nova konto 


1.007.721 
. 39.130 
. 52.400 
. 67.925 
. 13.324 
..3.950 
. 25.000 

1.209.450 

186.749 


ENTUTE 


1.396.199 


Valladolid 31an de Decembro de 1991 


La prezidanto 
Antonio Alonso 


Ĉefdelegito de UEA 

En la ]anuara numero de Boletín 
ensteliĝis eraro rilate al la 
kontonumero de la Cefdelegito de 
U.E.A. Bonvolu noti, ke ĝi estas la 
]ena: 0354.85.31 de Ca]a Postal. 


La libroservanto 
Luis Hernández García 


mi amas yin 

FINANCA RAPORTO DE HEF 


Enspezoj 

Favora saldo laŭ la antaŭa bilanco (6-6-91) 21 1.320 

E1 ordinaraj kotizoj krom 4.759 ptoj de rentumo .... 81.870 

Donaco de María Pi Maynar 25.000 

Trinitat García (Grupo "Jozefo Anglés" de San Cugat) 10.000 

Donaco de Montserrat Cabrafiga 300 

Redono de prunto al "Fundación Esperanto" 100.000 

Vendo de Don kifioto al Jesús de las Meras 3.500 

Jarenspezoj 220.670 


ENTUTE 431.990 

EIspezoj 

Pago de Boletín 301, pere de A. Marco Botella .... 29.514 

Banko-ĉeko (Antonio Alonso) 25.000 

Banko-ordono (Antonio Alonso) 4 - 7.000 

Kosto de la bank-ordono 330 

Pago de Boletín 302, pere de A. Marco Botella .... 60.000 
Pago de Boletín 303, pere de A. Marco Botella .... 54.672 

Sekretariaj elspezoj (M. López Hernández) 11.121 

Aliaj elspezoj (J. M. Bernabéu 3.500 

Jar-elspezoj 231.137 


Saldo favora 200.853 

Callosa de Segura 31an de decembro de 1991. 

La prezidanto La kasisto 

Antonio Alonso José María Bernabéu 

PRI LA ĈAPELITAJ LITEROJ 


La literoj kun supersigno estas grava malfacilajo por la disvastigo de 
Esperanto, ĉar ili ne estas troveblaj en la klavaro de la diversaj iloj bezonataj en 
la moderna vivo; kaj estas struta politiko malatenti tiajn malfacilaĵojn. Tial mi 
proponas anstataüigi ilin per aliaj ĝis nun ne uzataj latina] literoj, kiam tio estas 
bezonata. Mi uzos la novan sistemon por montri ĝin praktike. Jen mia propono: 

La senCapeligltan alfabeton konsistigas el 28 literoj: A, B, C, Ch, D, E, F, 
G, H, I, J, K, L, M, N, O, P, Q, R, S, Sh, T, U, V, W, X, Y, Z. 

La antaüaj senĉapeligitaj literoj a,b,c,d,e,f,g,h,i,j,k,l,m,n,o,p,r,s,t,u,v,z, 
restas samaj kiel antaüe, sen iu ajn shanyo. 

La novajn literojn oni uzas law la seqanta maniere: Ch= ĉ; Sh= Ŝ; W= 0; 
X= ks kaj kz; Y= ĝ kaj j; chi tie estas bezonata la neologismo "adyo" por 
eviti la koincidon kun la sufixo "ay" (aj) en kunmetitaj vortoj kiel "vinadyo" 
(vinaĝo, aĝo de la vino) kaj "vinayo" (vinajo, faritaĵo el vino). Y oni 
prononcas kiel Ĵ. 

Q= kv. Tiu chi litero anstatawas la paron kv, kiu estas rusigo de la latina 
"qu" kaj iĝas neprononcebla por la plej granda parto de la homoj, speciale 
komence de vorto, kiel en "kvar", "kvin", "kvakero", kaj multaj aliaj. 
Exemplo: Kvadraturo estas: latine quadratura, portugale quadratura, itale 

quadratura, hispane cuadratura (legu küadratura), france quadrature, angle 
quadrature, germane quadratur, ruse kvadratura kaj esperante kvadraturo. 

Chiu, kiu partoprenis en esperanta kongreso, povis awdi prononci la vorton 
"kvar" per tre diversaj sonoj, kiaj "ekvar", "kavar", "kuvar", "kivar”, sed la 
plej ofte uzata estas la proponita "küar". La instruistoj bone scias pri tio. En la 
lernolibro verkita de nia kara forpasinta Pedro Nuez, "unu", ”du" kaj "tri", 
aperas en la dua leciono, sed "kvar” kaj "kvin" aperas en posta leciono por ne 
fortimigi la komencantojn. 

La litero ĥ estas anstatawigita per la litero K, kiel estas yam kutimo, excepte 
en "ĥoro", kiun anstataüas la neologismo "koruso". 

Tiu chi alfabeto havas nenian malfacilayon por esti uzata en yurnaloj, 
presejoj, radiotelegrafio, teletajpiloj kaj komputiloj. Per yi, kiam vi vidas latinan 


ti 


klavaron sidiyu kaj skribu en Esperanto! Chiaj komputiloj, chiaj skribmashinoj 
estas taügaj!. 

Juan Navarefib 

Noto.- Tiu ĉi propono plilongigas la listón de alfabetreformoj proponataj de post 
la apero de Esperanto. Estas notinde, ke ĝi -ankaü ĝil- malkongnias kun la aliaj. 
Alfabeto havas pli profunda] n radikojn ol oni supozas, kaj nur la Akademio 
povus pridecidi. 

La Redakcio. 


APLIKO DE STRATEGIA 
PLANO KONTRAŬ 
REFORMEMULOJ 

"En vino vero, en sátiro severo" 


En la pasintaj jaroj mi ricevis informojn 
pri pluraj projektoj celantaj plibonigi, t.e. 
reformi, Esperanton. ĉiu estas pli bizara ol la 
alia. Mi jam konstatis, ke ne estas eble 
bremsi la fervoran agadón de ĝisostaj 
reformistoj per objektivaj faktoj kaj raciaj 
argumento], do mi ne plu sekvas tiun vojon, kiu estas tempo- kaj fortodisipa. Eĉ 
negativa respondo neniel eñkas, ĉar reformemuloj estas denaskaj mens- 
masokistoj kaj, kiam ili sentas, ke oni volas forpuSi ilin, ili pliintensigas siajn 
klopodojn konvinki oponantojn. Sekve, neniara estas fino de tiu cerbtorporiga 
diskutado. 

Mi sukcesis evoluigi fiaskimunan Strategian Planon, kiu donas finofaran 
baton al tiu] fantaziuloj, kiuj senĉese kolportas siajn reformprojektojn ie, tie kaj 
ĉie en Esperantujo. Mi tutsimple aligas al ili!. Jes ja, mi informas ilin, ke mí 
opinias, ke ili estas sur la gusta vojo por forigi difektojn en Esperanto; tamen, 
zorga trastudo de iliaj proponoj montras, ke la modifoj enkondukotaj en la 
lingvon estas vere nur supraĵaj. Se la celo estas reformi Esperanton oni devas 
plenumi tiun taskon radikale, unu fojon por ĉiam, por ke post la dua jarcento de 
disvolvigo de la lingvo, ne estos necese ankoraüfoje lanĉi kampanjon por 
"plibonigi" la jam plibonigitan lingvon. 

Post tiuj enkondukaj rimarkoj por kuraĝigi la reformemulojn, mi prezentas 
miajn proprajn proponojn, kiuj estas tiel fundament-skuaj, ke se ili estus 
akceptitaj, la lingvo estus tiel draste kaj vaste transformita, ke eĉ la reformistoj 
mem ne plu rekonus ĝin kiel Esperanton. Per tiu artifiko la zamenhofa Esperanto 
ne plu estus endanĝerigita. 

Ĝuste tiel mi agis rilate proponon venintan de esperantisto el Madrido, kiu 
volas Ŝanĝi la Esperantan alfabeton per elimino de la supersignoj. Post ekzameno 
de lia nova alfabeto mi verkis la r^rton, kiu sekvas. 

Proponoj por plibonigi la novan alfabeton 
de Juan Navareño Fernández.- 

Sur unu flanko de cirkulera folio titolita "Pri la ĉapelitaj literoj", dissendita 
en oktobro, 1991, Juan Navareño Fernández el Madrido, Hispanio, informas pri 
sia reformita versio de la alfabeto de Esperanto. Bedaürinde, Navareño ne sufiĉe 
profunde pravigas kaj motivas siajn klopodojn, do la nova ortografía sistemo 
riskas fiaski same kiel okazis al ĉiuj aliaj reformprojektoj ekde la estiĝo de 
Esperanto, sen iu ajn escepto. Ekzemple, 11 ne bazas sian elekton de la 28 literoj 
de la reformita alfabeto sur teoriaj kaj komparaj fonetikaj konsideroj. Tiu Si 
diletanteca aliro al la problemo de kreo de alfabeto por internada komunikado 
estas karakteriza de preskaü ĉiuj planlingvaj projelctoj kaj la provoj plibonigi 
ilin. 

Estas evidente, ke Navareño estas obsedata de la ses supersignitaj literoj de 
la Esperanta alfabeto, sed por elimini ilin li elcerbigis eĉ pli kaosan alfabeton. 
Aktuale, objetado pri la malfadleco presi aü komputeri tekstojn, kies alfabetoj 
posedas diakritajn signojn, estas sensenca. La obstakloj, kiuj ekzistis ĉe 
presmaŝinoj kaj tajpiloj, estis forigitaj antaü jardekoj, kaj modernaj komputeroj 
kaj programoj kapablas krei karaktrojn por la plej ekzotaj alfabetoj. Dum olduloj 
de pasintaj generacioj ankoraü nun postulas, ke oni ŝanĝu la lingvon por 
konformigi ĝin al maŝinoj, junaj fakuloj, kiuj marŝas laŭtakte kun la etoso de la 
nuntempo, jam modifis la aparatojn, por ke ili servu al la homo kaj ne kontraüe. 

Profesiaj lingvistoj kaj fonetikistoj jam esploris la demandon pri optimuma 
aü idéala sonsistemo por internacia lingvo. Kiu volas modifi la alfabeton de 
Esperanto aü iu ajn alia planlingvo, devas unue trastudi la rezultojn de antaüaj 
esploristoj kaj apliki la principojn, kiujn ili trovis plej utilaj. Nur tiel estas eble 
fari Science valoran kontribuajon al la evoluigo de la Esperanta fonetiko kaj 
ortografío. 

Komparo de kvar alfabetoj por internada lingvo.- 


La proponita nova alfabeto de Juan Navareño konsistas el la sekvaj 28 
literoj. 

plosivoj; p, b, t, d, k, g. 
afrikatoj: c, ch, (= ĉ), y (=ĝ ). 
frikativoj; f, v, s, z, sh (= Ŝ), y 
(=J), h. 
nazaloj: m, n. 

Navareño eliminis "ĥ", kiun li anstataüigis per "k". La plej granda difekto 
de la alfabeto de Navareño estas, ke ĝi ne estas fonetika, t.e. unu Utero por ĉiu 
sono, unu sono por ĉiu Utero. La digramoj "ch" kaj "sh" estas "ĉ" respektive 
"Ŝ", "y" havas du prononcojn, "ĝ" kaj "Ĵ", same kiel "x", kiu prononciĝas kiel 
"ks" kaj "kz". La Utero "q" reprezentas du apartajn sonojn "kv", kiu kelkfoje 
estas prononcata kiel “kü". Kun la escepto de tiu ĉi konsonant-grupiĝo, 
Navareño ne pripraktas la demanden pri malfacileco de prononco de sonoj por 
homoj, kies gepatra lingvo havas fonetikan sistemen tre diferencan disde tiu de 
Esperanto, kaj li preteratentas ankaü la eblon de miskompreno de vortoj pro 
simile prononcataj sonoj, ekzemple tiuj, kiuj distingiĝas nur surbaze de voĉeco 
(p/b, t/d, k/g ks.). 


likvidoj: 1, r. 
duonvokaloj: j, w (=ü) 
vokaloj: i, e, a, o, u. 
anomalioj: q (= kv), x (= ks, kz). 


Estas eble objektive mezuri la praktikecon de la nova alfabeto de Navareño 
por internada komunikado, se oni komparas lian sistemen kun tri aliaj ellaboritaj 
de lingvistoj kun la celo akiri optimuman aü idealan sonsistemon por parolantoj 
de plej diversaj lingvoj. Tri lingvistoj, Sapir, Trubetzkoy kaj White, kreis 
reduktitajn sonsistemojn, konsistantajn el facile distingeblaj kaj prononceblaj . 
sonoj. 



Sapir. 

Trubetzkoy. 

White 

plozivoj: 

p, t, k 

p, t, k 

p, t, k 

frikativoj: 

S, V. 

s 

V 

nazaloj: 

m, n. 

m, n. 

m, n. 

likvidoj: 

1 

1 

1 

duonvokaloj: 

vokaloj: 

i, a, u. 

w, j. 

i, e, a, 0 , u. 

i, e, e, a, 0 , u. 


11 sonoj 

14 sonoj 

13 sonoj 

La simileco de Ciuj tri sonsistemoj estas okulfrapa. Neniu havas afrikatojn kaj 
voĉajn plozivojn. Se oni kunmetas la sonojn de ĉiuj tri sistemo] (kun la escepto 
de la sesa vokalo de White), la rezulto estas jena 15-litera alfabeto, reduktita je 
proks. 50% kompare kun la nova alfabeto de Navareño. 

plozivoj: p, t, k. likvidoj: 1. 1 

frikativoj: s, v. duonvokaloj; w, j. 1 

nazaloj: m, n. vokaloj: i, e, a, o, u. 

Estas konsilinde, ke Navareño forlasu sian novan alfabeton kaj dediĉu sian 
atenton al la pli Science disvolvita Sapir-Trubetzkoy-White alfabeto (STW- 
alfabeto). 

Transkribo de "La Espero" per la STW-alfabeto.- 

La Espelo. a 

Por ilustri kiel la reduktita STW- En la monten venis nova sentó, i 

alfabeto funkcias, jen transkribo de la Tía la monto ilas volta voko; 

unua strofo de la Esperanta himno "La Peí vlukiloj te vatsila vento 

Espero". Nun te loko vluku tsi al loko. 

La fonetike plej similaj sonoj en la STW-alfabeto estas substituitaj al la 
sonoj en Esperanto, kiuj mankas (d, r, f,g, ĝ), kaj "ts" donas la sonon de "c". 
Malgraü tiuj diferencoj, la teksto estas facile komprenebla kaj sonas kvazaü 
dialekto de la normlingva Esperanto. 

La sekva paŝo kondukas al reformo de la leksiko de Esperanto por elimini 
homonimojn rezultantajn de la fonetikaj modifoj. En la ĉi-supra teksto estas 
necese ŝanĝi nur kvar vortojn pro homonimeca kolizio. Ĉar "mondo" fariĝis 
"monto", la vorto por "monto" estu "kilimo" (süahila). Por ne modifi la sufíkson 
"-il", la verbo "ili" ("iri") estu "meni" (húngara), ĉar la radiko "volt-" estas 
elektra termino, la nova radiko "stark-" (germana) anstataúu "fort-". Por 
diferencigi la novan prepozicion "peí-" disde la verba radiko "peí-", tiu ĉi fariĝu 
"kovmak-" (turka). Per tiu ĉi procedo la nova alfabeto naskos novan língvon, 
eĉ pli internacian ol la tradicia Esperanto! 

Konkludo 

En la pasinteco planlingvistoj multe pli kompetentaj ol Navareño publikigis 
projektojn por plibonigi Esperanton. Kiu konas la historion de la planlingvistiko, 
ja scias la sorton, kiu trafis tiujn provojn: neeviteble kaj senespere ili jam de 

longe malaperis en la abismon de forgeso. Ankaŭ nun la faŭko de la profiindego 
estas aperta por engluti novajn planlingvajn fuŝprojektojn. La sola Ŝanco savi la 
novan alfabeton de Navareño estas prezenti ĝin en la reduktita formo 
rekomendita en tiu ĉi raporto. Ĉar Navareño nun agas kiel unuopulo, liaj 
fortostreĉoj ne havos grandan efikon. Estas necese, ke li varbu apogantojn, 
konsistantajn el fakuloj pri lingvoj kaj fonetiko, planlingvistoj kaj ankaŭ 
renegataj eks-esperantistoj. Cetere, por informi la publikon pri la reformita nova 
alfabeto kaj aliaj plibonigoj de Esperanto, nepre bezonata estas regule aperanta 
periodaĵo, eĉ se nur en la formo de modesta bulteno, kies celo estas konvinki 
skeptikulojn pri la seriozeco de la afero. Fine, Navareño enkapigu, ke la tempo 
iras kontraO li, do li devas labori intense kaj rapide. Kio okazus al lia nova 
alfabeto, se Esperanto en la nuna stato estus oficíale agnoskita en la proksima 
estonteco? 

Bemard GOLDEN 


Konsultítaj verkoj; 

Edwsutl Sapir kaj sdiaj. Memoian<tum Zun Problem «iner internatioiBlen HUfuprache (Memorando pri la problemo de intemacia 
belplingyo). Pĝ. 133-147 en: Plamprachoi. Beítrage zur Interlinguiitik; DarmatadU WÍMeatdiafÜiche Buchgesellecfaaft; 1976. 

N.S. TRUBETZKOY. Wíe sol! das Lautsystem einer kúastUchen inteniatioDalea Hilftfpiach beechaffen tem? (Kiel eetu akiríta la 
Mxuistemo de artefarita tnternacia helplingvo?) P|. 198-216 en; Ptanapiacben. Beitrage zur Interlinguisdk. Darmstadt: 
WiwMMchañlicbe Buchgesellschaft: 1976. 

Tibor VASKO’. ĉu idéala sonfistemo? (Analizmetodoj por espión optimecoo de sonsistemo) E^rantologiaj Kajeroj. 1976 (1): 15-43. 
(Tiu ĉi artikolo enhavas valoran bibliograñon kaj glosaran de fonetikaj tennhu^). 

J<^ C.WELLS. -lingyistikaj aspekloj de Esperanto-. Rotterdam: Umversala Esperanto- Asocio; 1973. 

Ra^ Oardner WHITE. Towards die construction of a Ungua Humana. (Al la konstruo de homaia lingvo). "Currait Anduopt^ogy*. 
1972 februaro; 13 (1): 113-123. 


Olé la Centra Of icejo! 

Finfine, la 29an de februaro la respondeculoj de la Centra Oficejo de HEF 
en Madrido, Marcos Cruz, González Aboín kaj Jorge Camacho, oficiale 
prezentis la renovigitan ejon al la HEF-estraro. Ĝi etan, sed signifan eventon 
ĉeestis pluraj esperantistoj avidaj koni la novan aspekton de la lokalo. 

Pere de diapozitivoj, Marcos Cruz montrls la diversajn paŝojn faritajn en 
la restaúrado. Jen brava laboro de eta grupo de madridanoj, kiuj laülonge de 
pluraj monatoj devis purigi plankojn, translokigi ruinajn meblojn, farbi murojn^« 
ripari seĝojn^ ktp. Eble kelkajn Ŝoketos la blanko de la muroj kontraste kun la 
nigro de la pordoj kaj la flavo de la seĝoj, al tiuj nur unu devizon: for la 
mucidon! 

Certe, iom post iom, paŝon post paSo, HEF daüre metas la necesajn trabojn 
por konstrui al si racian strukturon surbaze de sia plej solida havaĵo; La 
CENTRA OFICeO. 

FRAY LUIS DE LEÓN 
( 1527 - 1591 ) 


Du gigantoj de la hispana 
liriko forpasis samjare: 
Sankta Johano de la Kruco, 
kiun ni jam prikomentis en 
pasinta numero de "Boletín", 
kaj Fray Luis de León, ne 
nur poeto, sed ankaü katedra 
profesoro, verkisto kaj 
fdologo. Lia prozo simpla, 
belstila, klara kaj profunde 
lirika atestas lin kiel la plej 
fidelan reprezentanton de la 
reala signifo de la hispana 
renesanco. Neniu tiel sciis 
kunfandi la kulturajn fluojn 
konverĝintajn en lia epoko, 
nome, la klasika heredo, la 
itala inñuo, la hispana 
tradicia spirito kaj la 
profunda religia mesaĝo de la 
pasinteco. Liaj platonaj ideoj 
devenas de la klasika mondo; lia koncepto pri mondharmonio, rekte de Pitagoro. 
Li lernis ami la naturon kaj la izolecon de liaj idealaj modeloj Vergilio kaj 
Horacio. Fray Luis komprenis tuj la valoron de la biblia poezio, kaj li sendiskute 
estas unu el la plej elstaraj hebreistoj de sia epoko. 

Lia poezio, tiel altvalora kiel lia prozo, senomame elegantas. Lia inspiro ne 
fontas el la tuja realo, sed el la beleco de la naturo, kiu kondukas lin emfazi la 
ideon pri eterneco. Fray Luis kristianigis la klasikajn ilojn beletrajn laü la religia 
spirito de la renesanco. 

Ankoraü tre juna, li gajnis la katedron pri Teologio en la Salamanka 
Universitato konkure kun la dominikanoj, kiuj neniam pardonis lian triumfon. 
Fray Luis de León uzis la latinan lingvon por oficialaĵoj, la kastilian por poezio 
kaj aliajn lingvojn (itala, hebrea, kaldea) por studi. Tio ebligis lin esplori la 

inteman signifon de la Sanktaj Skriboj sub diversa] aspektoj kaj traduki kastilien 
"La Kanto de la Kantoj" kun komentoj. Tial li estis enkarcerigita kvin jarojn, 
akuzita de simpatio al la judaro. 

Lia tradukemo ankaü trafis "La Bukolikoj" de Vergilio, "La Odoj" de 
Horacio kaj "La Psalmoj" de David. Li verkis originale interesajn librojn; ni citu 
"La perfekta edzino" (trad. al Esperanto de A. Jiménez Loira), "Nomoj de 
Kristo", ktp. 

Li verkis originale ankaü belajn poemojn: "Profetaĵoj al rivero Tajo", 
"Izóla vivo" (trad.al Esperanto de F.de Diego), odojn "Al Salinas", "Al Filipo", 
kaj aliajn. Jen elstara poemo lia, kiun ni provis traduki; 

Serena Nokto 
I 

Ĉe r vido de 1’ ĉielo, 
de lumoj multenombraj ornamita, 
rigardas mi al tero 
dumnokte nigre frida 
en dormo kaj forgeso infinita. 

n 

Ĉagreno, am’ kaj tristo 
anksion vekas, mia koro varmas; 
r okuloj sen rezisto 
fariĝas font’ kaj larmas, 
kaj la Cielon laude mi proklamas. 

III 

Loĝejo grandioza! 

Elstara tempF de plaĉ’ kaj klar-kulmino, 

r anim’ Ce ĝi ripoza, 

pro kia trompfascino 

restadas en Ci ter-prizon’ ĝis fino? 

IV 

Ho, kia misdecido 

pri ver’ modifas la senduban sencon 

kaj pri la dia fido 

konjektas falsan penson 
sekvante Ŝajnan veron aŭ tendencon? 

V 

Liveras sin al revo 

la homo, sed pri si mem ne atentas, 

kaj lanta paŝ’ sen strebo 

turnas ĉiel’, silentas, 

lin rabas vivo, kiu ne aŭtentas. 

VI 

Vekiĝu ho, mortonto! 

Rigardu bone en vin mem, ho, homoj!; 

r animoj el ĉi mondo 

faritaj el bondonoj 

tu vere povos vivi laŭ fantomoj? 

vn 

Ha, levu hom’ la vidon 
al tiu ĉi eterna brila sfero! 

Ĉu trompos vin la fido 

al flata viv’ sur tero 

kun ties tim’ kaj ĝia plen-espero? 

vra 

ĉu ne malsprita tero 

estas nur unu el la punktoj brumaj, 

ne atentinda ero 

kompare al resumaj 

pase’, futur’ kaj nun’ eterno-lumaj? 

IX 

Kiu ne tion vidas 

kaj la mizeron de la ter’ valoras, 

ne ĝemas, ne plu vidas, 

ne rompas kion gloras 

el bono] kiuj la anim’ trezoras? 

X 

Kontenton oni spiras. 

ĉi tie regas paco por ĉiamo, 
pri ĝi ni ja sopiras; 
sur alta seĝ’ de 1’ Amo 
ĝi sidas en sanktega glor’ kaj famo. 

XI 

Enorma bel-prezenco 
montriĝas tie Ĉi en sia helo, 
klarega lumpotenco s • ^ í 

en sia tuta helo 

printemp’ eterne floras en ĉielo. 

xn 

Ho, belaj kampoj veraj! 
ho, freŝaj verdpaStejoj bonodoraj! 
riĉhavaj ŝaktoj teraj, 
bienoj tutvaloraj 

kaj valoj fruktodonaj brilkoloraj! 


Fray Luis de León verkis multajn el siaj poemoj sub la metrika formo 
nomata "liro” (strofo kvinversa: tri sepsilaboj kaj du dekunusilaboj), klun mi 
respektis en la traduko. Versoj pensemaj kaj pensigaj kun profundaj konceptoj 
metafizikaj, gravaj rimarkoj filozofiaj, ĉarmaj metaforoj. Tamen ĉion ĉi li 
esprimas per tute simpla lingvo. 

Fray Luis estas unu el la plej singularaj kaj admirindaj poetoj de la hispana 
literaturo, kaj ni, poezi-amantoj, ne povis preterlasi la datrevenon de lia forpaso. 

Antonio Marco Botella 


Válida para toda España. 

Sin transferencias ni costos adicionales. 

n® 14.011.966 de Caja Postal. 

Llegar ingresar y marchar. 
¡Utilízala! 


H E F 

anuncia su 

Cuenta Buena 

Prilingva rezonado tra diferenca lenso 

Reage al la aspektisma ekzemplo, aperinta en "Recenza Angulo" de la 
lastnumera "Boletín" de novembro^decembro 1991, nome, ke "Li instruís en 
lernejo, el kiu li estis elpelita", mi dirus, ke ĝi estas malĝusta, ĉar la esprimo 
"Li instruis" (=Li estis instruanta) estas posttempa al "li estis elpelita" (=oni 
estis elpelinta lin) kaj estas evidente, ke instruisto "elpelita" el lernejo ne povas 
tie plu instruí. Mi forte dubas, ĉu iu tempisto iam proponis formen, kia: "Li 
instruis en lernejo, el kiu (poste!) li estis forpelata", sen la interparenteza 
adverbo "poste". 

Same miskonstruita, kaj krome kontraüdira, estas jena itisma ekzemplo: "La 
ne-vestita infano estis vestita", kiun esprimmaniero eble iu aspektisto konsideros 
senriproĉa. Tiurilate mi demandas, ĉu infano ne-vestita tamen estis vestita?. 
ŝajnas, ke la ĝusta formo nome estas: "La ne-vestita infano estis vestata", en kiu 
frazo la kopula verbo estis, kun la participo vestata, klare indikas plenumon de 
ago en la pasinteco. 

Cetere, la Akademio de Esperanto en sia rezolucio n-ro 8 pri la participoj 
(vidu Heroldon de Esperanto n-ro 6 -1825- de aprilo 1990) pragmate rekonas kaj 
informas, kune kun propono de listo pri Statnomoj kun ujo/io, ke "la uzado de 
la participoj montras la eblecon de du interpreta) teorioj same logikaj", nome tiu 
tempisma (=atisma), bazanta sin sur la sesa Fundamenta Regulo de la 
Gramatiko de D-ro Zamenhof, kiu eksklude parolas pri tempoj, sed ne pri 
aspektoj; kaj la t.n. itisma (= aspektisma), inventita de prof. Waringhien, sin 
bazanta sur la ne ĉiam konsekvenca aplikado de la participoj fare de la Majstro. 

Konklude, ambaü teorioj estas respektíndaj, ĉar de longe kunvivantaj en la 
Esperanto-Movado, same kiel tio okazas Ce la landnomaj finaĵoj ujo/io. Tamen, 
estas dezirinde, ke kun la tempo triumfu la plej logika, laü-Fundamenta 
alternativo. Tion esperas 

V. Hernández Uusera 

Noto al la supra artikolo. 

La firazo "Li instruís en lernejo, el kiu li estis elpelita" kun aliaj "Paradoksaj 
Ekzemploj" estis akuŝita de T.Yung antaü dudek kvinjaroj. ĉar jam tiam mi 
draŝis ilin en "Boletín", mi nun ne redraŝos ilin. Same "paradoksa" estas "La 
infano kiu ne estis vestita, estis vestita". (Komparu: La nematura pomo, estis 
matura). Estas naive aü matice formi gramatike lamajn frazojn por pruvi, ke la 
prezenco (as) inkludas fínitecon, kontraü la realaj faJctoj kaj ankaü kontraú la 
konsekvenca uzado de Zamenhof. 


Salvador Gumá 


Elvokante nian Lirikan Festón. 

Hodiaú Abel MONTAGUT 

Venas en la vico de nia elvoko unu el la plej belaj poemoj de nia Liríka 
Festo, nome, la "Poemo de Utnoa" de Abel Montagut. Miguel Fernández, 
direktoro de la Festo, diris bele kaj trafe: 

"Kiu kuraĝus nuntempe starígi la ĝustan limón ínter epiko kaj liriko? ĉiam 
pli la literaturaj ĝenroj interplektiĝas donante foje kiel rezulton artaĵon plej 
taran, kia la origínala sepkanta verko "Poemo de Utnoa" . 

"Per homereska, jen kor-karesa, jen impona stilo, la kataluno Abel 
•Montagut majstre prezentas al ni aktualigita la biblian mitón de Noa kaj la diluvo 
laú sciencfikciaj kleoj: la gobanoj, superevoluintaj homoj el detruíta astro en fora 
sünsistemo vagas tra la kosmo. Trafinte la teron, ili observas la konduton de ties 
loĝantoj kaj hezitas, ĉu tiaj kruelaj estoj homecas kaj ĉu indas ilin savi de 
asteroido minacanta inundi la bluan planedon. Emme, kiu sentas simpation al la 
tennoj kaj jam kontaktis ilin, atingas de la gobestroj la permeson averti pacaman 
tribon de la tero pri la minaco. Emme, flugtelere descendas sur la Teron kaj 
sciigas Utnoan pri la rimedo saviĝi, nome, la fama arkeo..." 

Jen parto el la Unua Kanto de 


POEMO DE ETNOA. 


Naüton mi himnos kaj universo faman arkeon, 
kiuj elsavis vivon el tutplaneda diluvo. 

Multon li trasuferis dum Ĉarpentado de ŝipo, 
hezitojn kaj ĉagrenojn daürajn fortbruste li venkis, 
ĝis ondoj urbojn kovris kaj tutan teron inunde. 
Homoj kaj bestoj en ŝlimfundo fordrone pereis. 

ĉiela Muzo, rakontu nun pri 1’ veraj eventoj 
kiam elŝvelis maroj kaj la kaoso tumultis. 

Cu ĝi fatalis nepra aü oni povis eviti? 

Cu kataklismon mondan diaĵo pune provokus 
pro flama venĝdeziro kontraü milkrima genero? 

El altoj alparolu, ĉion klarigu volonte. 

Kiam tendumis Uttu kun sia tribo nómada 
en la ŝinara lando, ĉe la Puratta rivero, 
li suprengrimpis monton dum la matena krepusko. 
Tie li tute solis rememorante la faktojn 
praajn de sia gento, kiam subite li aüdis, 
ke jen el nordo blovas obtuza vento susura 
kaj li ekvidis brilan stelon el tiu direkto, 
pli brilan ol IŜtaro, kiu ĉiele majestas. 

Sed jen ĝi ekmoviĝas kaj fulmovoje rápidas 
tra r firmamento blua. Super Utnoa zenite 
ĝi nun similis nubo kun mil nuancoj irizaj. 

La nubo malleviĝis kaj ŝvebis super la arboj. 

Per pluvo de fajreroj, ĝi kovris ronde la zonon. 

Preter 1’ unua miro, li nun observi kapablis, 
ke ĝi aspektas kvazaü kupola domo fluganta, 
kun muroj el arĝento aŭ lazurŝtono polura. 

Ĝi surterigis antaŭ li; laŭ hufaro de bovo 
impresis ĝiaj plandoj, kiuj en grundon eniĝis. 

Ce tíes ambaü flankoj fenestroj rondaj abundis 

similaj je okuloj alrigardantaj enigme. 

Li tuj ekvidis buntan brilon ekstere kaj ene 
kiel la ĉielarko post la pluvema vetero. 

Ĵen pordo nun ekbuŝis sur ties mezo brilanta, 
Ŝajne fandiĝis muro kaj aperturo magie 
formiĝis. ŝtupareto luma elglite subiris 
ĝishume dum ĉe 1’ pordo sin montris iu figuro, 
kies aspekto estis kiel la bildo de homo. 

La lumo lin blindumis, mistera vento zefiris 
blovate de 1’ rondulo; pro trankviligaj efluvoj 
surgrunden Uttu svenis kvazaŭ li fadus abismen 
kaj perdis la konscion antaŭ la bildo venanta. 
Samkiel blanka urso por letargio kuŝiĝas 
profunde en kaverno aü en fendajo de roko, 
post kiam dumaütune ĝi grasnutriĝis abunde, 
por povi pretervivi dum la frostego polusa, 

Aü kiel jakareo dum la Afirika kacimbo (1) 
sub koton enteriĝas, monatojn Ŝirme tradormi 
en la viskoza ŝlimo de sekiĝinta rivero 
aü de multherba lago, por ne enrampi la silvojn, 
simile Uttu svenis sur la herbare de Beber, 
vidinte fajroĉaron alproksimiĝi tra nuboj. 

Tiam eklaütis voĉo, kiu en cerbo resonis: 
-Ekstaru, ho Utnoa, Car mi paroles anonce! 

Li estis Enune, ano de la popolo de Goba, 
kiu tra spaco venis el sunsistemo Iboo. 

Kiam eksplodis konstelacia supernovao 
Nugu, ilia praa astro detrue glutiĝis 
fíame. Antaüvidite de sciencistoj iliaj, 
konscie, ke nenio kroma evite fareblas, 

Gobanoj ekkonstruis gigantajn spackoloniojn 
ĉirkaŭ la hejmplanedo kaj tiujn oni provizis 
per nepraj materioj, rimedoj kaj per selektaj 
faüno kaj flaüro propraj. La kolonioj egalaj 
estis cilindroformaj, je kvardek tri kilometroj 
longaj, kun radiuso je kvarmil metroj. Ilia 
ŝelo konsistis nur el dura, travida metalo 
izuo. Kaj ekstere, je Ĉirkaŭ du kilometroj, 
speguloj orienteblaj, larĝaj, konkave triopis, 

kiuj reflektís enen la stelan lumon Iboan 
prilumi la inteman geografion unikan. 

Nur la longeco de la poemo kaj la spacomanko de nia revuo baras al ni la 
plezuron publikigi kompletan ĉi tiun belan poemon... 

Nian gratulen al la talenta poeto Abel Montagut. Dankon. 

La Redakcio 

(l)kacimbo: seka kaj malvamia sezono. 




Meznokto metropola, de Krys Ungar; Antwerpen, 
Flandra Esperanto-Ligo, 1991, Serio "Stafeto", n- 
ro 14, 111 p., 290 BEF. 

Frandema legante de Esperantaj versoj lemas 
iom post iom, ke ne ĉio en la kampo de nia poezio hele brilas. Tial, loma 
malfido, loma skeptikemo bonvenas antaŭ ol eklegi novajn poemarojn: ĉu ree 
peza stilo, teda vortotreno, mallerta tekniko kaj misgustaj versoj? Ĉu denove 
plumpe dehakitaj prozaĵoj sub aspekto de poemoj? Nur tre escepte renkonteblas 
elstara verko de same eminenta poezia individueco, kia estas Meznokto 
metropola de Krys Ungar: jen poemkolekto unutire legebla, kiu poiome kaj 
neeviteble katenas la leganton per kreskanta entuziasmo. Ĉu trous diri, ke ĉi 
verko altrangas en nia moderna poezio tuj post La turoj de F ĉefurbo? 

Plej ĝueblas en Meznokto metropola la kelkaj ampoemoj, forme diamantaj 
kaj ŝire sinceraj. Tamen, la pliparton el la verko karakterizas preskaüobseda 
okupiĝo pri sociaj problemoj, kun evidenta naüzo kontraü ĉia maljusto kaj, 
malgraü la dekomenca kvazaümoto: 



"(...) Kontraü 1’ aksiomoj 

de r teknokratoj kaj de 1’ borsbordelo 

eksonu nia kant’ insurekcia* 

La tuta libro despertone pesimismas. 

La lingvaĵo de la pola aütorino montriĝas plastika, supla kaj rafinita, 
kvankam foje iom troema al kunmeto -ekstremekzemple: 
"mondkomerckonspiroj"- kaj malgraü la fakto, ke ĉe nure-dure sociaj temoj, la 
kvalito blinde desupras pro la probabla hastemo forĵeti la galón. Tio ĉi certe ne 
malhelpas eltrovi perfektajn poemojn kun draste taügaj bildoj kaj metaforoj:" 
Fatrasas ĉio", "frontas sorton plenvizaĝe", "balonoj en bunta arpeĝo", "kiam 
koro nur inertas/ dum korpo mimas en glacia muto", "Edzinoj idĉenitaj" ...aŭ 
elegantan, surprizetan uzon de mal-; "jam malverdas/ iama trifoli’ al nigra trefo 
", "Anstataü bisoj, malaplaüd’ kresĉendas", "dum pulse en fervojaj suboj/ la 
formikaro malripozas". 

Graciplenaj, vibraj aliteracioj ne povas ne sugesti nian unikan Tárkony, 
fojfoje kvazaü ni tenus enmane la poemkolekton de nia granda intimisto: 


"Verdveluro-ombre, susurSvebe 
r arbaro vibris en animoj mondofremdaj, 
kiuj pro kompat’, per provoj pentraj, 
versaj, tonaj, dividís savocele 
vizion kun la mondo malespera." 

Krome, kiel ne rekoni Tárkony en Aserte? Kiel ne rekoni Auld en 
Februaro kaj en Nataŝa? Kiel ne rekoni do Boulton -kaj ties virinan prismon- 
tra la tuta verko? 

Evidentas, ke Ungar bone konas Esperantan beletron kaj funde ĉerpis el ĝi 
por akiri poetan maturecon. Meznokto metropola indas sidi sur la bretoj de ĉiu 
postulema versamanto kaj espereble la aütorino plu fruktivas per eĉ pli bona(j) 
verko(j). ĉu estonte? Jes, mi petas. 

Menciindas fine la libro mem: la ekstera aspekto elegantas per sia rekta 
simpleco kaj la litertipoj perfekte taügas por poezio. Pli da tiaj libroj, FEL! 

Antonio Valén 

N. de la R.- Tiu ĉi Recenzo estis verkita de samideano Valén por eventuala 
publikigo en "Boletín" kaj "Kataluna Esperantisto". 

«FUNDACION ESPERANTO» 

KULTURA POLITIKO 


«FUNDACION ESPERANTO» estas kultura 
institucio kaj ĝia ĝisnuna agado, grave limigita 
de la disponeblaj monrimedoj, precipe 
disvolviĝis pere de Internaciaj Literaturaj 
Konkursoj kaj plurfoj a premiado de ies esperanta 
agado. 

La plenumo de ajna kultura agadplano eblas 
nur sub la ŝirmo de solida financa bazo. Tial 
«FUNDACION ESPERANTO» nuntempe 
malmulton povas fari ĉar monrimedoj mankas al 
ĝi. Ĉiaokaze «FUNDACION ESPERANTO», 
kiel ajna kultura organizo, devas adapti sian 
agadón al la eblecoj de siaj fmancoj. 

Niaj ambicioj pri kultura agado grandas, kaj por la plenumo de tiuj planoj 
necesas serĉi, trovi kaj krei ampleksan Enancan subtenon. 

Sur la pado de la ĝisnuna agado, «FUNDACION ESPERANTO» devus 
daüre kunvoki ĉiujare literaturajn konkursojn, prefere kun atento al originalaj 
verkoj el plej variaj temoj — novaj mecenatoj povus sugesti aliajn temojn — kaj 
ĝi devus ankaü kompili statistikojn rílate al la nombro, sekso kaj aĝo de la 
partoprenantoj, ilia laülanda disdivido, lingva kaj kultura kvalito, la diskonigo 
de la konkursoj, kaj eventuale alíaj. 

Por efektivigo de pli ambiciaj agadplanoj, «FUNDACION ESPERANTO» 
devas nepre posedi propran ejon kie disvolvi plej gravajn kulturajn iniciatojn. 
Laü nia koncepto, tiu ejo estus moderna kulturdomo aü viva muzeo. Do, ĝi 
konsistus el ekspoziciejo, konferencejo, kursejo, publika biblioteko kaj arĥivo. 
Tío signifas ke ĝi devus esti kulturcentro de la hispana esperanto-komunumo kaj 
samtempe ĝenerala Centro por Dokumentado kaj Informado. 

La ekspoziciejo estu loko kie montriĝu ne konstanta ekspozicio. Do, aranĝita 
laŭ la moderna koncepto de tiuj ejoj, ĝi servu por montri, diversmaniere kaj per 

varia materialo, la esperantan kulturon per minimume unu-du malsamaj 
ekspozicioj ¿lujare. 

Kompreneble, nuntempe ne eblas plani kulturcentron sen konferencejo. Tie 
okazu prefere ne konferencoj pri Esperanto, sed diverstemaj konferencoj en 
Esperanto. Tiusence oni devus okazigi ĉiujare plurajn konferencojn pri temoj 
aktualaj aü esperantaj. Lige al tiuj konferencoj oni devus starigi kursejon kie 
didaktike kaj pedagogie plibonigi la nivelon de niaj instruistoj kaj aranĝi 
rapidkursojn. Normalaj kursoj esta afero de la esperantaj societoj. 

Ĉiu kulturdomo grave zorgas la ekziston de publika biblioteko, ankaü ni 
devas ĝin havi kaj prizorgi. Tiu biblioteko devus enteni kaj esperantan kolekton 
kaj materialon en naciaj lingvoj, precipe rílate al informado kaj lernado. 

Funkciigi arĥivon estas nepra devo de ĉia organizo, sed ja «FUNDACION 
ESPERANTO» povus havi tie valoran materialon, kiel, ekzemple, tiun de la 
konkursoj. 

Kulturaj streboj devas ankaü pritrakti ian eldonan klopodon. Kvankam 
dezirindus pliaj gravaj eldonoj kiel Don Kiĥoto, oni ja devus priatenti la 
merkatajn eblecojn rílate al eldonkavanto. Tiusence, fleginda agadkampo ŝajnas 
la kolekto Hispana Literatura. Fakte, ¿i serio devos daüre efiki kiel stimulo ¿e 
niaj beletraj tradukistoj, dum samtempe ĝi pli kaj plu provizos la movadon per 
subvencioj, kiuj, se konvene administrataj, alportos ne nur iompli da kq>itdo, 
sed ankaü prestiĝon ĉe la ekstera publiko. 

Interesa, el nia vidpunkto, kaj lige ai menciita Centro por Dokumentado kaj 
Informado, estas la aperigo de serio de dokumentoj kiuj estu helpiloj por 
movadaj agadoj. Fakte jam ekzistas plano pri tiuj dokumentoj, do oni devas 
realigi iom post iom tiun ideon, tiel ke spertaj aktivuloj informu kaj diskonigu 
siajn konojn al aliaj. Denove, ni deziras atentigi pri la neceso zorge antaflkallnili 
la eldonkvantoj, tiel ke la stokoj ne kaüzu problemojn. 

Tamen, la kultura agado ne devas esti limigita al tiu centro. La disvastigo 
de Esperanto estas agadkampo kie «FUNDACION ESPERANTO» devus 
kunlabori kun HISPANA ESPERANTO-FEDERACIO. Tiusence, 
«FUNDACION ESPERANTO» povus helpi rílate al aranĝado de rapidkursoj kaj 
varba materialo. Ĉi lasta estas esence grava. Bedaürinde, ni bezonus statistikon 
pri nunaj bezonoj, tiel ke oni planu la estontan agadón kaj eventualan eldonon 
de materialo. 

En la kadro de la Naciaj Kongresoj, «FUNDACION ESPERANTO» devus 
aranĝi kunsidon, por plej vaste informi kaj ankaü por kaptado de realigeblaj 
ideoj. 

La vorto kunlaboro estas esence grava. «FUNDACION ESPERANTO» 
devas kunlabori kun HISPANA ESPERANTO-FEDERACIO por la realigo de 

komuna kultura programo de la hispana movado kaj 
ankaü kun aliaj movadaj aü ekstermovadaj 
institucioj por la plenumo de projektoj. 

Celo de «FUNDACION ESPERANTO» devas 
esti la atingo de modernaj lemomaterialo kaj 
vortaroj kaj ree ĝia kunlaboro en ilia kompilado 
devas esti kiel eble plej signifa. 

Nu, resume, la kultura agado de 
«FUNDACION ESPERANTO» ĉefe devas esti 
al disvastigo de Esperanto kaj ties kulturo, kaj ankaü al la peresperanta 
laboro. En tiu vasta agadkampo, «FUNDACION ESPERANTO» devas kiel eble 
plej vaste agi, sed ne eblas realigi programen, sen solida financa bazo kaj homa 
kunlaboro. 

Juan Azcúenaga kaj Miguel Gutiérrez 

